
Për një shtesë FONDI në buxhetin e vitit 2010, miratuar për kryeministrinë

Në mbështetje të nenit 100 të Kushtetutës, të neneve 5 e 45, të ligjit nr.9936, datë 26.6.2008 “Për menaxhimin e sistemit  buxhetor  në  Republikën  e  Shqipërisë” dhe të nenit 13  të  ligjit  nr.10 190, datë 26.11.2009 “Për buxhetin e vitit 2010”, me propozimin e Ministrit për Inovacionin dhe Teknologjinë e Informacionit e të Komunikimit, Këshilli i Ministrave

Vendosi:

1. Kryeministrisë, në buxhetin e miratuar për vitin 2010, zëri “Shpenzime operative”, t’i shtohet fondi prej 27 500 000 (njëzet e shtatë milionë e pesëqind mijë) lekësh, për realizimin, prodhimin, transmetimin e spotit, organizimin e veprimtarive kulturore e të tjera, në kuadër të 20- vjetorit të rënies së komunizmit.
2. Ky fond të përballohet nga fondi rezervë i Buxhetit të Shtetit.
3. Ngarkohen Kryeministria dhe Ministra e Financave për zbatimin e këtij vendimi.
Ky vendim hyn në fuqi menjëherë.

